03 Greedo. Jason Jamal Jackson (1987-yil 26-iyulda tugʻilgan), 03 Greedo taxallusi bilan tanilgan — amerikalik reper, qoʻshiqchi, qoʻshiq muallifi va prodyuser . U 2016-yilda oʻzining „Purple Summer“ miksteypi orqali tanila boshlangan. Keyin u „The Wolf of Grape Street“ miksteypini chiqarganidan keyin mashxurlikka erishgan. U debyut albomini 2018-yil 26-iyunda chiqardi. 2018-yil iyul oyida u giyohvand moddalar savdosi va oʻqotar qurol saqlashda ayblanib, 20 yilga qamoq jazosiga hukm qilindi. Greedo qamoqda boʻlishiga qaramasdan bir qancha qoʻshiqlarini chiqardi. Yoshlik. Jason Jamal Jackson 1987-yil 26-iyulda Los-Anjelesda Michael and Lisa Jackson oilasida tugʻilgan. 1988-yil oxirida, Jackson endigina bir yoshga toʻlganida, otasi halok boʻldi. Bu uning Kaliforniyaning Gardena shahriga koʻchib oʻtganidan keyin koʻp oʻtmay sodir boʻldi, u yerda Jackson akasi va opasi bilan birga oʻsgan. U oilada kenja farzand edi. Otasining vafotidan oldin u oilasi bilan Los-Anjelesda yashagan. Yoshligida u bir qator quloq infektsiyalari bilan kasallangan va natijada timpanostomiya naychasi paydo boʻlgan. U 18 yoshga toʻlganida qiz farzandli boʻlgan. U oilasini boqish uchun giyohvand moddalarni sotishni boshladi. Jackson uning nopok xatti-harakatlaridan charchagani uchun onasi uni uyidan haydab yubordi. U bir muddat uysiz yashadi. U Los-Anjelesning Watts hududiga koʻchib oʻtdi. Karyera. Jackson dastlab "Greedy Giddy" taxallusi ostida oltita miksteyp chiqargan. Greedy Giddy sifatida Jackson 2014 va 2016-yillar oraligʻida SoundCloud-ga koʻplab treklarni joyladi. 2016-yilda Jackson oʻz ismini "03 Greedo"ga oʻzgartirdi va „Purple Summer“ va „Purple Summer 2: Sun Donʼt Shine“ miksteyplarini ishlab chiqardi. U shuningdek, 2016-yilda oʻzining „Golden Grenade Empire“ ovoz yozish studiyasiga asos soldi. 2017-yilda Jackson „Purple Summer 03: Purple Hearted Soldier“, „First Night Out“ va „Money Changes Everything“ miksteyplarini chiqardi. 2018-yil 22-iyun kuni Jackson reper Lil Uzi Vert bilan hamkorlikda oʻzining „Never Bend“ singlini chiqardi. 2019-yil sentabr oyida Jackson Kenny Beats bilan birgalikda „Netflix & Deal“ nomli yangi albomini chiqardilar. 2022-yil 4-fevralda Jackson Sony Music Entertainment orqali „Pourin“ nomli yangi singlini chiqardi. Shaxsiy hayot. Jacksonning ommaning e'tiborini tortgan xususiyatlaridan biri bu uning yuziga tatuirovka qilingan „Living Legend“ atamasi. 2016-yilda Jackson Texasda giyohvand moddalar savdosi va oʻqotar qurol saqlaganlikda ayblanib hibsga olingan. Politsiya hisobotiga koʻra, Potter okrugi Sherrif deputatlari nasha hidini sezganidan soʻng uning mashinasi yukxonasidan metamfetamin va ikkita oʻgʻirlangan toʻpponcha topilgan". Jackson dastlab ayblovlar uchun 300 yilga qamalgan. Biroq, u oxir-oqibat aybni tan oldi va 20 yillik qamoq jazosiga hukm qilindi.